Vershbow: Uniteti i Perëndimit lidhur me Ukrainën një mesazh i fortë për Moskën 
Ish-Zëvendës Sekretari i Përgjithshëm i NATO-s, Alexander Vershbow thotë se mbështetja e fortë për Kievin ka demonstruar se përpjekjet e Rusisë për të përçarë Perëndimin nuk kanë dhënë asnjë rezultat. 
Ndërsa Presidenti Biden po zhvillon takimeve intensive diplomatike në Evropë, duke marrë pjesë në takimet e NATO-s, G-7-ës dhe Bashkimit Evropian në Bruksel, ish-Zëvendës Sekretari i Përgjithshëm i NATO-s, Alexander Vershbow thotë se uniteti transatlantik lidhur me luftën në Ukrainë është një mesazh i fortë për Moskën. Presidenti Biden vizitoi të premten një qendër për refugjatët në Poloni, që ndodhet jo shumë larg kufirit me Ukrainën. Polonia është bërë një qendër e përgjigjes humanitare dhe ushtarake të Perëndimit ndaj luftës në Ukrainë. Dislokimi i trupave shtesë nga Uashingtoni në krahun lindor të NATO-s e ka çuar në mbi 100,000 numrin e ushtarëve amerikanë të stacionuar në Evropë. Presidenti Biden takoi trupat amerikane të Divizionit të 82-të, që janë pjesë e 10,500 trupave amerikane të vendosura në Poloni. Presidenti Biden u takua me homologun e tij polak, Andrzej Duda, në një qendër të shpërndarjes së ndihmave humanitare. Uashingtoni ka premtuar 1 miliard dollarë shtesë në ndihmë humanitare. Presidenti amerikan e akuzoi sërish presidentin rus Vladimir Putin për krime lufte. tha ai. Më herët të premten në Bruksel, zoti Biden u takua me presidenten e Komisionit Evropian, Ursula von der Leyen. Aktualisht Evropa i paguan Rusinë rreth 600 milionë dollarë në ditë për importet e energjisë, një e metë e dukshme në përpjekjet perëndimore për të goditur me sanksione ekonominë e Rusisë. Shtetet e Bashkuara planifikojnë të ndihmojnë në përpjekjet për t’i dhënë fund kësaj varësie përmes një marrëveshjeje të re për të rritur importet e gazit natyror të lëngshëm në Evropë në 50 miliardë metra kub në vit. tha Presidentja e Komisionit Evropian, Ursula von der Leyen. Sulmi rus ndaj Ukrainës ka transformuar peizazhin e sigurisë në Evropë. Në qendër të vizitës së Presidentit Biden është mesazhi i unitetit transatlantik. tha ish-Zëvendës Sekretar i Përgjithshëm i NATO-s, Alexander Vershbow.